סיור לימודי בהודו, הצעות:

דלהי – המרכז הפוליטי ומרכז השליטה של המדינה. חשוב גם כדי להבין את החלוקה בין גופים רבים האמונים על בטחון המדינה: צבא, כוחות פרה-צבאיים, משמר גבולות, ומשטרה (שגם לה גופים שונים האמונים על שמירה על השקט והשלום)

קשמיר – לב הפעילות הצבאית והבטחונית. ניתן לבקש לסייר ב- Line of Control המהווה גבול לא רשמי בין הודו לפקיסטן (הודו אף הקימה גדר בצד שלה המכסה את רוב אזור הגבול)

מומבאי – חיל הים + הלב הכלכלי של המדינה

ורנאסי – תחושה אמיתית של התרבות, הדת, והאמונה ההודיים

בנגלור – בעדיפות נמוכה יותר, אך נחשבת ל"עמק הסיליקון" של הודו וכאן גם יושבת סוכנות החלל

אמריצר – בעדיפות נמוכה יותר, נמצאת צפונית לדלהי, על הגבול עם פקיסטן ושם ניתן לראות בכל יום את החלפת המשמר משני הצדדים. מעניין, אך לא יודעת אם בעל חשיבות אסטרטגית.

אפשר גם לקיים ביקורים במפקדות הצבא בניו דליה, קולקטה (אחראים על מזרח המדינה, כולל שבע המדינות הגבוליות באזור זה), צ'נדיגאר (אחראים על מערב המדינה) ופונה (אחריות על אזור הדרום).
יש גם – כפי שאתם ודאי מכירים – את ה- National Defence College. אבל נראה לי שזו לא היתה כוונתכם בביקור שאתם מתכננים.

מציעה כמובן לתאם הביקור בעזרת הנספח והנספחות הצבאית בדלהי.